Ο Banksy είναι ένας Βρετανός καλλιτέχνης του [γκραφίτι](https://el.wikipedia.org/wiki/%CE%93%CE%BA%CF%81%CE%B1%CF%86%CE%AF%CF%84%CE%B9) καθώς και άλλων τεχνών. Επίσης χαρακτηρίζεται ως πολιτικός ακτιβιστής ανεπιβεβαίωτης ταυτότητας. Με τα έργα του συνήθως σατιρίζει το κοινωνικοπολιτικό γίγνεσθαι θίγοντας ζητήματα πολιτικής και κουλτούρας. Τα έργα του συνήθως απεικονίζονται σε δρόμους, γέφυρες τοίχους πόλεων σε όλο τον κόσμο.

Με το έργο του σε τοίχο του Μπέρμιγχαμ, ο καλλιτέχνης μας προβληματίζει έντονα με το γκράφιτι που ζωγράφισε. Το μήνυμα που προβάλεται μέσα από το έργο είναι ιδιαίτερα ισχυρό καθώς η εικόνα παρουσιάζει μια ουσιαστική διαφορά σε σχέση με ότι έχουμε στο μυαλό μας με την έννοια των Χριστουγεννιάτικων εορτών. Πρόκειται για δυο τάρανδους ζωγραφισμένους στον τοίχο, με το έλκηθρό τους όμως να είναι το παγκάκι πάνω στο οποίο κοιμάται ένας άστεγος. Συγκεκριμένα η εικόνα δείχνει έναν άστεγο ξαπλωμένο σε ένα παγκάκι και εκεί ακριβώς που «τελειώνουν» τα πόδια του, αρχίζει το έργο του Bansky που είναι ένα έλκηθρο με δυο τάρανδους.

Οι περισσότεροι άνθρωποι όταν ακούνε Χριστούγεννα και Πρωτοχρονιά αρχικά διακατέχονται από συναισθήματα αγάπης, χαράς, συντροφικότητας. Κατευθείαν έρχονται στο μυαλό τους εικόνες ζεστασιάς, στολισμένων σπιτιών, δώρων, χαρούμενων παιδιών που λένε τα κάλαντα. Ουσιαστικά η περίοδος των Χριστουγέννων και η αλλαγή της χρονιάς είναι το ξεκίνημα μιας νέας αρχής καθώς για τους περισσότερους ανθρώπους είναι η κατάλληλη εποχή για εσωτερικό προβληματισμό και απολογισμό της χρονιάς που έχει περάσει και για να καταστρώσουν σχέδια για νέες εμπειρίες γεμάτες προσδοκίες.

Προσεγγίζει ένα θέμα τόσο χαρούμενο και ευχάριστο για όλους και κυρίως για τα μικρά παιδιά με μία διαφορετική οπτική απ’ ότι συνήθως, καθώς από την εικόνα λείπει η αίσθηση της χαράς η οποία είναι συνυφασμένη με ένα γελαστό Άγιο Βασίλη ντυμένο στα κόκκινα που οδηγεί το έλκηθρο με τους ταράνδους του για να προσφέρει δώρα και χαμόγελα σε μικρούς και μεγάλους.

Ισχύει όμως για όλο τον κόσμο αυτόꓼ Έχουν τη δυνατότητα ή την ευκαιρία να απολαμβάνουν όλοι οι άνθρωποι τη θαλπωρή, τις οικογενειακές στιγμές τις χαρές και όλα αυτά που θεωρούνται ως «δεδομένα»ꓼ

Παρατηρώντας κανείς το έργο του Bansky λαμβάνει το μήνυμά του πως, δυστυχώς αυτά που κάποιοι τα έχουν και τα θεωρούν δεδομένα δεν είναι δεδομένα στην πραγματικότητα για όλους. Η απάντηση στα παραπάνω ερωτήματα είναι ξεκάθαρα ένα ισχυρό όχι καθώς το γεγονός ότι στην εικόνα αντί για τον Αγιο Βασίλη το έλκηθρο φαίνεται να «σέρνει» ένα παγκάκι στο οποίο είναι ξαπλωμένος ένας άστεγος. Νιώθει κανείς γροθιά στο στομάχι όταν συνειδητοποιεί πως όλη η «περιουσία» αυτού του ανθρώπου είναι μόνο τέσσερις τσάντες με τα υπάρχοντά του και βρίσκεται μόνος και αβοήθητος στο κρύο που είναι ιδιαίτερα αισθητό στη Βρετανία.

 ΠΕΡΙΕΧΟΜΕΝΟ [1-10]

* Παρουσιάζεται με σαφήνεια και καθαρότητα το περιεχόμενο του έργου στο οποίο βασίστηκε η εργασία;
* Διατυπώνεται/-νονται με σαφήνεια το/τα φιλοσοφικό/-ά ερώτημα/-τήματα που προκύπτουν;
* Τεκμηριώνεται ο φιλοσοφικός προβληματισμός με αναφορές στο έργο;
* Αιτιολογείται επαρκώς το γιατί το/τα ερώτημα/-τήματα έχουν φιλοσοφικό χαρακτήρα;

ΔΟΜΗ [1-6]

* Υπάρχει συνοχή και αλληλουχία στο κείμενο;
* Είναι σωστή η παραγραφοποίηση;

ΕΚΦΡΑΣΗ [1-4]

* Υπάρχει σαφήνεια στην έκφραση;
* Υπάρχει ακρίβεια και πλούτος λεξιλογίου;
* Υπάρχει σωστή/κατάλληλη χρήση της γλώσσας (ορθογραφία, στίξη, γραμματική και συντακτικό);